钦定古今图书集成/方舆汇编/边裔典/第039卷 > 《图书编》 > 《海战用舟》
## 钦定古今图书集成/方舆汇编/边裔典/第039卷 > 《图书编》 > 《海战用舟》

海战虽藉风潮，全在舟械坚善。今造以利徒，既苦窳
疏薄，而军数率诡名冒饷，即执械下碇俱乏人，故兵
不可战，而舟难出洋。甚者利倭焚烧以灭迹借口，弊焉极矣。观元兵至五龙山，大风破舟，然范文虎犹择
得坚好者乘以遁，使能尽护破舟，奔山之人，不自相
争，犹可一战以俟。伐木造舰，而相弃如仇，莽无约束，
遂致被虏俱歼，同葬鲸穴，可恨哉！